Deur Ischke De Jager 12 September 2019 05:25
Die Suid-Afrikaanse Weerdiens waarsku oor 'n uiters hoë brandgevaar Donderdag oor die noordelike dele van die Oos-Kaap, die oostelike dele van die Noord-Kaap, die Vrystaat, Noordwes en Gauteng, die westelike dele van KwaZulu-Natal, die suidelike dele van Mpumalanga en die suidwestelike dele van Limpopo.
Stormsterk weste- tot noordwestewinde van 62 km/h tot 70 km/h word in die aand verwag langs die kusgebiede tussen Kaappunt en Kaap Agulhas in die Wes-Kaap.
Swaar reën wat kan lei tot gelokaliseerde vloede word verwag in plekke op die Kaapse Wynland en Kaapse metropool in die Wes-Kaap.
Sterk binnelandse winde van 50 km/h tot 60 km/h word oor die suidelike dele van die Namakwa-distrik in die Noord-Kaap en die Sentraal-Karoo en die Breederiviervallei in die Wes-Kaap verwag.
Sonnig, winderig en warm.
* Pretoria: 11 °C tot 30 °C
* Johannesburg: 10 °C tot 29 °C
* Vereeniging: 7 °C tot 28 °C
Oggend-miskolle in die ooste, andersins sonnig en warm, maar baie warm in die Laeveld. Dit sal winderig wees oor die westelike gebiede.
* Polokwane: 9 °C tot 30 °C
Sonnig, winderig en warm tot baie warm.
* Mahikeng: 9 °C tot 32 °C
* Vryburg: 6 °C tot 32 °C
Sonnig, winderig en warm, maar dit sal gedeeltelik bewolk raak oor die verre westelike dele in die aand.
* Bloemfontein: 6 °C tot 30 °C
Gedeeltelik bewolk en warm in die noorde en die ooste, andersins bewolk en koel tot koud met geïsoleerde buie en reën in die weste wat laatmiddag na die sentrale dele sal uitbrei, maar verspreid in die suidweste sal voorkom. Op plekke sal dit winderig wees.
* Kimberley: 9 °C tot 31 °C
* Upington: 10 °C tot 24 °C
Bewolk, winderig en koel tot koud met verspreide buie en reën wat laatmiddag na die oostelike dele sal uitbrei, maar wydverspreid in die suidweste sal voorkom.
* Kaapstad: 14 °C tot 16 °C
* George: 13 °C tot 19 °C
Oor die westelike deel van die Oos-Kaap sal dit gedeeltelik bewolk, winderig en warm wees, maar koel langs die kus met geïsoleerde buie noord van Willowmore in die laatmiddag wat in die aand na die kus sal versprei.
Oor die oostelike deel van die provinsie sal dit gedeeltelik bewolk en warm wees met geïsoleerde buie suid van die Winterberg in die aand. Dit sal winderig wees oor die noordelike binneland.